ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நெடுஞ்சாலை கட்டமைப்பை எளிமைப்படுத்துவதற்காக தேசிய நெடுஞ்சாலை கட்டுமானர்கள் கூட்டமைப்பின் 25 ஆலோசனைகளை தேசிய நெடுஞ்சாலைகள் ஆணையம் ஏற்றது
பிரச்சனைகளை தீர்ப்பதற்கும், நெடுஞ்சாலைக் கட்டுமான வேகத்தை அதிகப்படுத்துவதற்கும் தேசிய நெடுஞ்சாலை கட்டுமானர்கள் கூட்டமைப்பு வழங்கிய 25 ஆலோசனைகளை தேசிய நெடுஞ்சாலைகள் ஆணையம் ஏற்றுள்ளது.
கொவிட் நிவாரணம், ஏல நடைமுறை, குத்தகை நிர்வாகம், பழைய & புதிய ஒப்பந்தங்கள், சலுகை ஒப்பந்தத்தின் மேம்பாடு மற்றும் திட்டத் தயாரிப்பு உள்ளிட்டவற்றில் இந்த ஆலோசனைகள் வழங்கப்பட்டன.
அனைத்து நல்ல ஆலோசானைகளும் வருங்காலத்தின் பரிசீலிக்கப்படும் என்று தேசிய நெடுஞ்சாலைகள் ஆணையம் கூறியுள்ளது. இதர ஆலோசனைகாள் மத்திய சாலை போக்குவரத்து மற்றும் நெடுஞ்சாலைகள் அமைச்சகத்துக்கு அனுப்பப்பட்டுள்ளதாகவும் தேசிய நெடுஞ்சாலைகள் ஆணையம் கூறியுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleaseIframePage.aspx?PRID=1659125(Visitor Counter : 81
ரசாயனம் மற்றும் உரங்கள் அமைச்சகம்
மியூகோமைகோசிஸ் சிகிச்சைக்கான மருந்து கிடைப்பதை உறுதி செய்ய மத்திய அரசு நடவடிக்கை
மியூகோமைகோசிஸ் சிகிச்சைக்கான மருந்து கிடைப்பதை உறுதி செய்ய மத்திய அரசு பல நடவடிக்கைகளை எடுத்துள்ளது.
கொவிட் பாதிப்புக்குப்பின் நோயாளிகளுக்கு மியூகோமைகோசிஸ் பாதிப்பு ஏற்படுகிறது. இதற்கு சிகிச்சை அளிக்க ஆம்போடெரிசின் மருந்தை மருத்துவர்கள் பரிந்துரைப்பதால், சில மாநிலங்களில் இதன் தேவை அதிகரித்துள்ளது.
இந்த மருந்தின் உற்பத்தியை அதிகரிக்கவும், இறக்குமதி செய்யவும், தேவைப்படும் மாநிலங்களுக்கு சமஅளவில் விநியோகிக்கவும் மத்திய அரசு தீவிர நடவடிக்கைகளை மேற்கொண்டது. இதன் மூலம் 6.67 லட்சம் குப்பி ஆம்போடெரிசின் பி மருந்துகளை மத்திய அரசால் திரட்ட முடிந்தது. அதோடு, மியூகோமைகோசிஸ் சிகிச்சைக்கு பயன்படுத்தப்படும் ஆம்போடெரிசின் டியாக்சிகோலேட், போசகோனசோல் மருந்துகளும் திரட்டப்பட்டுள்ளன.
உள்நாட்டு உற்பத்தி மற்றும் இறக்குமதி மூலம் மியூகோமைகோசிஸ் சிகிச்சைக்கான மருந்துகள் கிடைப்பதை மருந்துகள் துறை தொடர்ந்து மதிப்பீடு செய்கிறது.
இந்த மருந்துகள் தயார் செய்யும் நிறுவனங்களை தொடர்பு கொண்டு, உற்பத்தியை அதிகரிக்க வேண்டியதன் அவசியம் குறித்து தெரிவிக்கப்பட்டுள்ளது. லிபோசோமல் அம்போடெரிசின் -பி உற்பத்தியை அதிகரிக்கும்படி தற்போதைய தயாரிப்பாளர்களிடம் தெரிவிக்கப்பட்டுள்ளது. மியூகோமைகோசிஸ் சிகிச்சைக்கான மாற்று மருந்துகளின் உற்பத்தியை அதிகரிப்பது குறித்தும் அதன் தயாரிப்பாளர்களிடம் தெரிவிக்கப்பட்டுள்ளது.
கடந்த ஏப்ரல் மாதம் 62,000-மாக இருந்த ஆம்போடெரிசின் பி லிபோசோமல் ஊசியின் உற்பத்தி, மே மாதத்தில் 1.63 லட்சம் குப்பிகளாக அதிகரிக்கப்பட்டுள்ளது. இது ஜூன் மாதத்தில் 3.75 குப்பிகளாக உயர்த்தப்படும். இது குறுகிய காலத்தில் மேற்கொள்ளப்படும் 5 மடங்கு உயர்வு.
மியூகோமைகோசிஸ் சிகிச்சைக்கு தேவையான மருந்துகளின் விநியோகம் தொடர்பாக தயாரிப்பாளர்கள், இறக்குமதியாளர்கள், மாநில அரசுகளுடன் மத்திய அரசு தொடர்ந்து தொடர்பில் இருந்து கண்காணித்து வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727866
----
(Visitor Counter : 188
புவி அறிவியல் அமைச்சகம்
தெற்கு வங்க கடலின் மேற்கு மத்திய மற்றும் அதனை ஒட்டியுள்ள மத்திய பகுதிகளின் மீது அதிதீவிர புயல் ‘அம்பன்’: மேற்கு வங்கம் மற்றும் வடக்கு ஒடிசா கடலோரப் பகுதிகளுக்கு புயல் எச்சரிக்கை: ஆரஞ்சு தகவல்
இந்திய வானிலைத்துறை சமீபத்தில்  விடுத்துள்ள புயல் எச்சரிக்கை: தென்வங்க கடலின் மேற்கு மத்திய மற்றும் அதனை ஒட்டியுள்ள மத்தியப் பகுதிகளில் மையம் கொண்டுள்ள அம்பன் அதிதீவிர புயல், வடக்கு நோக்கி மணிக்கு 11 கி.மீ வேகத்தில் நகர்ந்து வங்க கடலின் மேற்கு மத்தியப் பகுதியில் தெற்கு பரதீப் வுக்கு 700 கீ.மீ தொலைவிலும், தென்மேற்கு திகா-வுக்கு 860 கி.மீ தொலைவிலும் மற்றும் தெற்கு மற்றும் தென்-மேற்கு கேபுபாரா 980 கி.மீ தொலைவிலும் மையம் கொண்டுள்ளது.
இது வங்கக் கடலின் வடமேற்குக்கு குறுக்கே வடக்கு-வடகிழக்கு நோக்கி நகர்ந்து மேற்கு வங்கம்-வங்கதேசம் கடலோரப் பகுதியில் திகா மற்றும் ஹதியா தீவுகள் அருகே சுந்தர்பன்ஸ் பகுதியில் மே 20ம் தேதி மதியம்/ மாலை அதி தீவிர புயலாக மணிக்கு அதிகபட்சம் 165-195 கி.மீ வேகத்தில் கரையை கடக்கும் எனத் தெரிகிறது.
(Visitor Counter : 120
புள்ளியியல் மற்றும் திட்ட அமலாக்கம் அமைச்சகம்
இந்தியாவில் சம்பள முறை குறித்த அறிக்கை – முறையான வேலைவாய்ப்பு தொலைநோக்கு
2017 செப்டம்பர் முதல் 2018 பிப்ரவரி வரையிலான காலத்தை உள்ளடக்கி நாட்டின் தொழில் வாய்ப்பு பற்றிய அறிக்கையை புள்ளி விவரங்கள் மற்றும் திட்ட அமலாக்க அமைச்சகத்தின் மத்திய புள்ளி விவர அலுவலகம் வெளியிட்டுள்ளது. குறிப்பிட்ட பரிமாணங்களின் முன்னேற்றம் குறித்து மதிப்பீடு செய்ய தெரிவு செய்யப்பட்ட அரசு முகமைகளின் நிர்வாக ஆவணங்களை இது அடிப்படையாகக் கொண்டுள்ளது.
தொழில் வாய்ப்பு புள்ளி விவரங்களின் வரிசையில் இது முதலாவதாகும். நித்தி ஆயோக்கின் துணைத் தலைவர் தலைமையின் கீழ், அமைக்கப்பட்ட தொழில் வாய்ப்பு தகவல்களை மேம்படுத்துதல் பற்றிய பணிக்குழுவின் பரிந்துரைகள் இந்த வெளியீட்டில் இடம்பெற்றுள்ளன. இதன் அறிக்கை 2017 ஆகஸ்டில் சமர்ப்பிக்கப்பட்டது. நிர்வாக புள்ளிவிவர தகவல்களை பயன்படுத்தி உயர் நிலையில் உள்ள வேலைவாய்ப்பு புள்ளி விவரங்களைக் கண்டறியுமாறு பரிந்துரைகளில் ஒன்று கூறுகிறது. இந்த முதலாவது அறிக்கையில் 2017 செப்டம்பரில் இருந்து 2018 பிப்ரவரி வரையிலான காலத்தோடு தொடர்புடைய மற்றும் முறைசார்ந்த தொழில்களில் புள்ளி விவரங்களை தொகுக்க ஈ.பி.எஃப்.ஓ., ஈ.எஸ்.ஐ.சி., என்.பி.எஸ். ஆகியவற்றின் நிர்வாக ஆவணங்கள் பயன்பட்டுள்ளன.
மேலும் விவரங்களுக்கு www.pib.nic.in என்ற வலைதளத்தை பார்க்கவும்.
(Visitor Counter : 80
பிரதமர் அலுவலகம்
ஸ்ரீ மன்னத்து பத்மநாபன் பிறந்ததின விழாவையொட்டி பிரதமர் மரியாதை
ஸ்ரீ மன்னத்து பத்மநாபனின் பிறந்த தின விழாவையொட்டி பிரதமர் திரு நரேந்திர மோடி புகழாஞ்சலி செலுத்தியுள்ளார்.
இதுகுறித்து அவர் வெளியிட்டுள்ள டுவிட்டர் பதிவில், சமூக சீர்திருத்தத்திற்கும், மக்களுக்கு சேவையாற்றுவதிலும் அவரது பங்களிப்பு இன்றியமையாதது என்றும் அவரதுசேவை எண்ணற்றோருக்கு பெரிதும் ஊக்கம் பெரும் வகையில் அமைந்திருப்பதாகவும் அவர் தெரிவித்துள்ளார். மேலும் சுதந்திரப் போராட்டத்தில் மன்னத்து பத்மநாபனின் தலைசிறந்த பங்களிப்பை நினைவு கூர்ந்துள்ள பிரதமர், கிராமப்புற மேம்பாட்டுக்கு அவர் மேற்கொண்ட நடவடிக்கைகளால் பெரிதும் மதிக்கப்பட்டவர் என்றும் குறிப்பிட்டுள்ளார்.
சுற்றுச்சூழல் மற்றும் வனத்துறை அமைச்சகம்
ஐநா பருவ நிலை மாநாட்டில் இந்திய குழுவுக்கு மத்திய சுற்றுச்சூழல் துறை அமைச்சர் திரு பூபேந்திர யாதவ் தலைமையேற்கிறார்
ஐநா பருவநிலை மாநாடு  எகிப்தின் ஷார்ம் எல் ஷேக்கில் நவம்பர் 6ம் தேதி முதல் 18ம் தேதி வரை நடைபெற உள்ளது. இந்த மாநாட்டில் பங்கேற்கும் இந்திய குழுவுக்கு மத்திய சுற்றுச்சூழல் துறை அமைச்சர் திரு பூபேந்திர யாதவ் தலைமை வகிக்கிறார். இந்த மாநாடு தொடர்பாக, எகிப்து அரசின் முயற்சிகளுக்கு முழுமையாக ஆதரவு அளிக்க இந்தியா உறுதிபூண்டுள்ளது.
வளரும் நாடுகளின் தேவைகளுக்கு ஏற்ப செயல் திட்டங்களை வகுக்கும் எகிப்து அரசின் தலைமைக்கு இந்தியா ஆதரவு வழங்குகிறது. இழப்பு, சேதம் ஆகியவை இரண்டு முக்கியமான சிக்கல்களாகும். இந்த இரு சிக்கல்களிலும் முன்னேற்றம் ஏற்படுவது அவசியமானதாகும்.
இழப்பு மற்றும் சேதம் என்பது இந்த மாநாட்டின் முக்கியமான செயல்திட்டங்களில் ஒன்றாக இருக்க வேண்டும் என்பதும், சேதத்திற்கு நிதி வழங்களில் முன்னேற்றம் ஏற்பட வேண்டும் என்பதும் முக்கிய நோக்கமாகும்.
பிரதமர் திரு நரேந்திர மோடியால் தொடங்கி வைக்கப்பட்ட சுற்றுச்சூழலுக்கு ஏற்ற வாழ்க்கை முறை இயக்கமான லைப் இயக்கத்தில் அனைத்து நாடுகளும் இணைய வேண்டும் என்று இந்தியா இந்த மாநாட்டில் மீண்டும் வலியுறுத்த உள்ளது. சுற்றுச்சூழலுக்கு ஏற்ற, மக்களுக்கு ஆதரவான, பூமிக்கும் நன்மை பயக்கும் வாழ்க்கை முறைகளுக்கான முயற்சிகளுக்கு உலகம் மாறவேண்டும் என்பதே இந்த இயக்கத்தின் கொள்கையாகும்.
பருவ நிலை மாற்றத்தில் உள்நாட்டு அளவிலான சிறந்த செயல்பாடு மற்றும் சர்வதேச அளவிலான ஒத்துழைப்பு என இரண்டிலுமே சிறப்பாக செயல்பட இந்தியா உறுதிபூண்டுள்ளது. சுற்றுச்சூழல் பாதிப்புகள் அனைத்தையும் தொடர்ந்து எதிர்த்து போராடவும், பூமியை காப்பதற்கும் இந்தியா ஒத்துழைப்பு அளிக்கிறது.
புதிய மற்றும் புதுப்பிக்கத்தக்க எரிசக்தி அமைச்சகம்
ஜெர்மன் சுற்றுப்பயணத்தின் 3 வது நாளில் திரு பகவந்த் குபா பல்முனை சோலார் PV தளங்களை பார்வையிட்டார்
மத்திய புதிய மற்றும் புதுப்பிக்கத்தக்க எரிசக்தி துறை இணையமைச்சர், திரு பகவந்த் குபா, இன்டர்சோலார் ஐரோப்பா 2022-க்கான ஜெர்மனியின் மியூனிச் சுற்றுப்பயணத்தின் கடைசி நாளில், பல்முனை சோலார் பிவி தளங்களை பார்வையிட்டார்.
முன்னதாக, ஜெர்மனியின் மியூனிச் அருகே அல்தெஜென்பரில் உள்ள இண்டர்பேஸ் பிவி அக்ரி பண்ணை தளத்தை திரு பக்வந்த் குபா, இன்று பார்வையிட்டார். அக்ரி பிவி கருத்தியல் , விவசாயத்திற்காகவும் சூரிய மின் உற்பத்திக்காகவும் நிலத்தை இருமுறை பயன்படுத்துவதை ஊக்குவிக்கிறது. உயரமான சோலார் பேனல் கட்டமைப்புகள் வெப்பமான இந்திய காலநிலையில் பயிர்களுக்கு தேவையான நிழலை வழங்குகின்றன. மேலும் இருமுக செங்குத்து பேனல்கள் அக்ரோ பிவியில் பயன்படுத்தப்படலாம்.
வரும் ஆண்டுகளில் இந்தியாவின் உணவுப் பாதுகாப்பு மற்றும் எரிசக்தி பாதுகாப்புத் தேவைகள் ஆகிய இரண்டையும் இந்தக் கருத்தாக்கம் நிவர்த்தி செய்வதாகவும், எனவே இதுபோன்ற பல திட்டங்கள் இந்தியாவில் நிறுவப்பட உள்ளதாகவும் அமைச்சர் குறிப்பிட்டார். புதுமையான தொழில்நுட்பங்கள்/முறைகளுடன் கூடிய வெவ்வேறு சோலார் பிவி தளங்களையும் அமைச்சர் பார்வையிட்டார்.
திரு பக்வந்த் குபாவுக்கு மியூனிச்சில் இந்திய வம்சாவளியினரால் உற்சாக வரவேற்பு அளிக்கப்பட்டது. வெளிநாட்டு மண்ணில் இந்தியர்களுடன் பழகுவது மகிழ்ச்சி அளிப்பதாக அவர் தெரிவித்தார். பிரதமரின் தலைமையில் இந்தியா எவ்வாறு முன்னேறி வருகிறது என்பது குறித்து இந்திய வம்சாவளியினருடன் அமைச்சர் உரையாடினார். மேலும், குடியுரிமை பெறாதவர்கள் நாட்டின் வளர்ச்சிக்கு எவ்வாறு பங்களிக்க முடியும் என்பது குறித்தும் அவர் விவாதித்தார். கடந்த 3 நாட்களில் பல இருதரப்பு மற்றும் வட்ட மேசை சந்திப்புகள் நடைபெற்றன.
விவசாயத்துறை அமைச்சகம்
தமிழகம் உள்ளிட்ட மாநிலங்களில் விறுவிறுப்பாக நடைபெறுகிறது காரீப் பருவத்திற்கான உணவு தானியங்களின் கொள்முதல்
காரீப் 2020-21 பருவத்தில், தமிழகம், பஞ்சாப், ஹரியானா, உத்தரப் பிரதேசம், தெலங்கானா, உத்தராகண்ட், சண்டிகர், ஜம்மு காஷ்மீர், கேரளா, குஜராத், ஆந்திரப் பிரதேசம், சட்டீஸ்கர், ஒடிசா, மத்திய பிரதேசம், மகாராஷ்டிரா, பிகார், ஜார்க்கண்ட், அசாம், கர்நாடகா மற்றும் மேற்கு வங்காளத்தில் கடந்த 18.01.2021 வரை, 569.76 இலட்சம் மெட்ரிக் டன் நெல் கொள்முதல் செய்யப்பட்டுள்ளது.
இது கடந்த ஆண்டு, இதே காலத்தின் கொள்முதலை விட 23.83 சதவீதம் அதிகமாகும். இந்த கொள்முதல் மூலம் 80.35 இலட்சம் விவசாயிகள், ரூ.107572.36 கோடி குறைந்தபட்ச ஆதரவு விலையைப் பெற்றுள்ளனர்.
மேலும் தமிழகம், கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான், ஆந்திரப் பிரதேசத்திலிருந்து குறைந்தபட்ச ஆதரவு விலையில் 51.66 இலட்சம் மெட்ரிக் டன் பருப்பு, எண்ணெய் வித்துக்களைக் கொள்முதல் செய்ய ஒப்புதல் வழங்கப்பட்டுள்ளது.
தமிழகம், மகாராஷ்டிரா, குஜராத், ஹரியானா, ராஜஸ்தானிலிருந்து கடந்த 18.01.2021 வரை 297924.90 மெட்ரிக் டன் பாசி பயறு, உளுந்து, நிலக்கடலை, சோயா பீன்ஸ் ஆகியவற்றை அரசு கொள்முதல் செய்துள்ளது. இதன் மூலம் 159812 விவசாயிகள், ரூ. 1619.73 கோடி குறைந்தபட்ச ஆதரவு விலையைப் பெற்றுள்ளனர்.
இதே போல் தமிழ்நாடு மற்றும் கர்நாடகாவிலிருந்து கடந்த 18.01.2021 வரை 5089 மெட்ரிக் டன் கொப்பரைத் தேங்காய், 3961 விவசாயிகளிடமிருந்து கொள்முதல் செய்யப்பட்டுள்ளது. இதன் மூலம் விவசாயிகளுக்கு ரூ. 52.40 கோடி குறைந்தபட்ச ஆதரவு விலை கிடைத்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1690067
-----
(Visitor Counter : 90
பாதுகாப்பு அமைச்சகம்
கடற்படை தினத்தை முன்னிட்டு விசாகப்பட்டினத்தில் செயல்பாடுகள் குறித்த விளக்க நிகழ்ச்சி
இந்த ஆண்டு, முதல் முறையாக, தலைநகருக்கு வெளியே கடற்படை தின கொண்டாட்டங்கள் நடத்தப்படுகின்றன
1971 ம் ஆண்டு இந்தியா-பாகிஸ்தான் போரின் போது இந்திய கடற்படை ஆற்றிய சிறந்த பங்கை அங்கீகரிப்பதற்காகவும், 'ஆபரேஷன் ட்ரைடென்ட்' போர் நடவடிக்கையின் சாதனைகளை நினைவுகூரவும், ஒவ்வொரு ஆண்டும் டிசம்பர் 4 ஆம் தேதியை கடற்படை தினமாக இந்தியா கொண்டாடுகிறது.
இந்த ஆண்டு, நாடு தனது சுதந்திரத்தின் 75-வது ஆண்டைக் கொண்டாடும் நிலையில், இந்திய கடற்படை, இந்தியாவின் போர் வீரம் மற்றும் போர்த் திறனை விசாகப்பட்டினத்தில் டிசம்பர் 4 2022 ஞாயிற்றுக்கிழமை நடைபெறும் 'செயல்பாட்டு விளக்கம்' நிகழ்ச்சி மூலம் வெளிப்படுத்த உள்ளது. குடியரசுத் தலைவரும் முப்படைகளின் தலைவருமான திருமதி திரௌபதி முர்மு சிறப்பு விருந்தினராகக் கலந்து கொண்டு இந்த நிகழ்ச்சியைக் காண உள்ளார். கடற்படை தலைமைத் தளபதி அட்மிரல் ஆர் ஹரி குமார் தலைமையில் நடைபெறும் இந்நிகழ்ச்சியில், மத்திய மற்றும் மாநில அரசுகளைச் சேர்ந்த பல உயரதிகாரிகள் கலந்து கொள்வார்கள் என்று எதிர்பார்க்கப்படுகிறது.
பாரம்பரியமாக, குடியரசுத் தலைவர் மற்றும் பிற உயரதிகாரிகள் முன்னிலையில் புதுதில்லியில் கடற்படை தினக் கொண்டாட்டங்கள் நடத்தப்படுவது வழக்கம். இந்த ஆண்டு, முதல் முறையாக, தலைநகருக்கு வெளியே கடற்படை தின கொண்டாட்டங்கள் நடத்தப்படுகின்றன. இந்திய கடற்படைக் கப்பல்கள், நீர்மூழ்கிக் கப்பல்கள், விமானங்கள் மற்றும் கிழக்கு, மேற்கு மற்றும் தென் மண்டலக் கடற்படைப பிரிவுகளின் சிறப்புப் படைகள் கடற்படையின் திறனையும், பல்துறைத்திறனையும் வெளிப்படுத்தவுள்ளன. இந்நிகழ்ச்சி சூரிய அஸ்தமனத்தின்போது, இந்த விழா கப்பல்களில் ஒளியேற்றுதலுடன் நிறைவடையும்.
கடற்படை தின கொண்டாட்டங்கள், மக்கள் மத்தியில் கடல்சார் உணர்வுக்கு புத்துயிரூட்டுதல், தேசிய பாதுகாப்பிற்கான கடற்படையின் பங்களிப்பை எடுத்துரைத்தல் போன்றவற்றை நோக்கமாகக் கொண்டுள்ளது.
குடியரசுத் துணைத் தலைவர் செயலகம்
வாழ்வை மாற்றியமைக்க புதிய கண்டுபிடிப்புகளைப் பயன்படுத்தப்பட வேண்டும்: குடியரசுத் துணைத் தலைவர்
அறிவியல் மற்றும் தொழில்நுட்பம் மனிதனின் நிலையை உயர்த்துவதையே இறுதி முடிவாக கொண்டிருக்க வேண்டும் என்று குடியரசுத் துணைத் தலைவர் திரு. எம் வெங்கய்யா நாயுடு கூறியிருக்கிறார். தெலுங்கானா மாநிலம் வாரங்கல்லில் உள்ள தேசிய தொழில்நுட்பக் கழகத்தின் வைர விழாக் கொண்டாட்டங்களைத் தொடங்கி வைத்து அவர் உரையாற்றினார்.
வாரங்கல் நம் அனைவருக்கும் ஓர் எடுத்துக்காட்டாக அமையும் என்று அவர் நம்பிக்கை தெரிவித்தார். நவீனத்தை ஏற்றுக்கொள்ளும் அதே நேரத்தில் தொன்மைக் கலாச்சாரமும், பாரம்பரியமும் நமக்கு கொடுத்திருக்கும் நல்லவற்றை நாம் நிலை நிறுத்திக் கொள்ள வேண்டும் என்பதைத்தான் இது வலியுறுத்துகிறது. தேசிய தொழில்நுட்பக்கழகம் போன்ற அமைப்புகள் புதிய கண்டுபிடிப்புகளில் கவனம் செலுத்த வேண்டும் என்று அவர் வலியுறுத்தினார். இது போன்ற அமைப்புகளை முன்னெடுத்துச் செல்வதற்கு புதிய கண்டுபிடிப்புகள் என்ற ஒரு மந்திரமே இருக்க வேண்டும் என்று அவர் முன்மொழிந்தார். இந்தியா போன்ற ஒரு நாட்டுக்கு கண்டுபிடிப்புகள் என்பது இனியும் ஒரு சொகுசுப் பொருள் அல்ல மாறாக அது ஒரு அவசரத் தேவை என்று அவர் கூறினார்.
உலகின் 3-வது நுகர்வோர் சந்தையாக இந்தியா உருவாவதற்கு 2025-ஆம் ஆண்டுக்குள் ஐந்து டிரில்லியன் டாலர் பொருளாதாரத்தை படைப்பதற்கு இந்தியா உறுதிபூண்டிருப்பதாக அவர் தெரிவித்தார்.
கண்டுபிடிப்பு என்பது அடுத்த 20 ஆண்டுகளைக் கருத்தில் கொள்வதாகும் என்று குடியரசுத் துணைத்தலைவர் கருத்துத் தெரிவித்தார்.
கண்டுபிடிப்புகள் தூய்மையானதாக சுற்றுச்சூழலுக்கு இணக்கமாக இருக்க வேண்டும். நமது குழந்தைகளுக்காக நாம் “திட்டமிடவும்” வேண்டும், “நடவும்” வேண்டும் என்று அவர் மேலும் கூறினார்.
நவீன நகரங்களில் உள்ள நினைவுச் சின்னங்கள் போன்ற சிற்பக் கலை சிறப்பு வாய்ந்த கட்டடங்கள், நீர்வழிகள் மற்றும் பாரம்பரிய மையங்களை பாதுகாக்க நகரமைப்புத் திட்டவியலாளர்களும், உள்ளாட்சி அதிகாரிகளும், உரிய நடவடிக்கை எடுக்க வேண்டும் என்றார் அவர்.
குடிநீர், சுகாதாரம், போக்குவரத்து, கல்வி தொடர்பான பிரச்சினைகளை, குறிப்பாக கிராமப்புறங்களில் உள்ள மக்களின் வாழ்க்கைத் தரத்தை மேம்படுத்த, தேசிய தொழில்நுட்பக் கழகங்கள் போன்ற நிறுவனங்களில் பயின்று வெளிவரும் பொறியாளர்கள் தங்களது அறிவாற்றலையும், திறனையும் பயன்படுத்துவார்கள் என்று அவர் நம்பிக்கை தெரிவித்தார்.
---
(Visitor Counter : 121
பிரதமர் அலுவலகம்
தெலங்கானா மாநிலம் உருவான தினத்தையொட்டி அம்மாநில மக்களுக்குப் பிரதமர் வாழ்த்து தெரிவித்துள்ளார்
தெலங்கானா மாநிலம் உருவான தினத்தையொட்டி அம்மாநில மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டரில் பிரதமர் கூறியிருப்பதாவது;
“தெலங்கானா மாநிலம் உருவான தினத்தையொட்டி அம்மாநிலத்தின் சகோதர, சகோதரிகளுக்கு எனது வாழ்த்துக்கள். தேசத்தின் முன்னேற்றத்திற்கு தெலங்கானா மக்கள் கடின உழைப்பு மற்றும் இணையற்ற அர்ப்பணிப்பு கொண்டவர்கள். இம்மாநிலத்தின் கலாச்சாரத்தை உலகம் நன்கறியும். தெலங்கானா மக்களின் நல்வாழ்வுக்கு நான் பிரார்த்திக்கிறேன்.”
நுகர்வோர் நலன், உணவு மற்றும் பொது விநியோகம் அமைச்சகம்
காரீப் சந்தைப் பருவம் 2020-21 : குறைந்தபட்ச ஆதரவு விலையில் விளைபொருட்கள் கொள்முதல்
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார், சத்திஸ்கர், கேரளா, மேற்கு வங்கம், அசாம், கர்நாடகா மற்றும் ஜார்கண்டில் நெல் கொள்முதல் சுமுகமாக நடந்து வருகிறது.
இங்கு 2021 ஜனவரி 11 வரை 541.11 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டு இதே காலத்தில் செய்யப்பட்ட 429.20 லட்சம் மெட்ரிக் டன் நெல் கொள்முதலோடு ஒப்பிடும் போது இது 26.07 சதவீதம் அதிகமாகும்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்திலிருந்து 51.66 லட்சம் மெட்ரிக் டன் பருப்பு மற்றும் எண்ணெய் வித்துக்களை, ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
கர்நாடகா, தமிழ்நாடு ஆகிய மாநிலங்களில் இருந்து 5089 லட்சம் மெட்ரிக் டன் கொப்பரை தேங்காய் கொள்முதல் செய்யப்பட்டுள்ளது.
2021 ஜனவரி 11 வரை, 1617979 விவசாயிகளுக்கு பயனளிக்கும் வகையில் ரூ 24399.63 கோடி மதிப்புள்ள 8341536 பருத்தி பேல்கள் கொள்முதல் செய்யப்பட்டுள்ளன.
பூமி வெப்பமடைதலை தடுக்க உதவும் நிலத்தை பாதுகாக்கும் வகையில் சுற்றுச்சூழலுக்கு ஏற்ற வாழ்க்கை முறைகளை மேம்படுத்த வேண்டும் என்று மத்திய சுற்றுச்சூழல், வனம், பருவநிலை மாற்றத்துறை அமைச்சர் திரு பூபேந்தர் யாதவ் வலியுறுத்தியுள்ளார்.
கோட் டி’ஐவரியில் நடைபெற்ற பாலைவனமாதலை தடுக்கும் ஐ.நா சபையின்  மாநாட்டின் பதினைந்தாவது அமர்வில் மத்திய அமைச்சர் திரு பூபேந்தர் யாதவ் உரையாற்றினார்.
நிலத்தின் சூழல் சுருங்கிவரும் நிலையில் உலகம் நுகர்வு தொடர்பான வாழ்க்கை முறையை மேற்கொண்டு வருவதுடன், இன்னும் நமது நிலம் அதிகமான வளங்களை வழங்க வேண்டும் என எதிர்பார்க்கிறோம் என திரு யாதவ் கூறினார். நுகர்வுசார்ந்த அணுகுமுறையை விட்டு விலக வேண்டியது நமது கூட்டு முயற்சி என குறிப்பிட்ட அமைச்சர், பயன்படுத்தி விட்டெறிதல் பூமிக்கு சீரழிவை ஏற்படுத்தும் என்று எச்சரித்தார்.
உலக வெப்பமாதலின் தாக்கம் குறித்து குறிப்பிட்ட திரு யாதவ், பெருமளவு உமிழ்வை வெளியிட்டு வரும் வளர்ந்த நாடுகள் அதனை குறைக்காமல், மக்களையும், பூமியையும் பாதுகாக்க முடியாது என்று கூறினார். எனவே உமிழ்வை குறைப்பது வளர்ந்த நாடுகளின் பொறுப்பு என அவர் குறிப்பிட்டார்.
கொவிட் பெருந்தொற்றின் தாக்கம் குறித்து குறிப்பிட்ட அமைச்சர், புவி வெப்பமயமாதல், பொருளாதார அழுத்தங்களுக்கிடையே தொற்றுக்கு எதிராகவும் போராட வேண்டியிருந்ததால் உலகம் முழுவதும் பருவ நிலை தொடர்பான நடவடிக்கைகள் தாமதமடைந்தன என்று கூறினார்.
நாடு முழுவதும் மண் வள அட்டை திட்டத்தை அமல்படுத்துவதன் மூலம் இந்தியா தனது மண் ஆரோக்கிய கண்காணிப்பை அதிகரித்துள்ளதாக கூறிய அமைச்சர், விவசாயிகளுக்கு 2015 முதல் 2019-ம் ஆண்டு வரை 229 மில்லியனுக்கும் அதிகமான மண்வள அட்டைகள் வழங்கப்பட்டுள்ளதாக தெரிவித்தார். இதன் மூலம் ரசாயன உரங்களை பயன்படுத்துவது 8 முதல் 10 சதவீதம் வரை குறைந்ததுடன், உற்பத்தி திறன் 5 முதல் 6 சதவீதம் வரை அதிகரித்ததாக தெரிவித்தார்.
வறட்சி, நில சீரமைப்பு, நில உரிமைகள், பாலின சமத்துவம், இளைஞர்களுக்கு வேலைவாய்ப்பு போன்ற அதுசார்ந்த விஷயங்கள் மாநாட்டின் நிகழ்ச்சி நிரலில் முக்கிய இடத்தைப் பிடித்துள்ளன. நிலவளத்தில் கவனம் செலுத்தும் வகையில், நிலச்சீரமைப்பு மற்றும் வறட்சி விரிதிறனுக்கான நீடித்த தீர்வுகளை இந்த மாநாடு அடையாளம் காணும் என எதிர்பார்க்கப்படுகிறது.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1824194
வணிகம் மற்றும் தொழில்துறை அமைச்சகம்
மத்திய வர்த்தக அமைச்சர் திரு பியூஷ் கோயல். ஐரோப்பிய தடையற்ற வர்த்தக சங்கத்தின்  உயர்நிலை பிரதிநிதிக்குழுவுடன் லண்டனில் ஆக்கப்பூர்வமான பேச்சு வார்த்தைகளை நடத்தினார்
மத்திய வர்த்தகம் மற்றும் தொழில்துறை அமைச்சர் திரு. பியூஷ் கோயல், பொருளாதார விவகாரங்களுக்கான சுவிஸ் அரசின் செயலாளர் திருமதி ஹெலன் புட்லிகர் ஆர்ட்டியேடா தலைமையிலான ஐரோப்பிய தடையற்ற வர்த்தக சங்கத்தின்  பிரதிநிதிக்குழுவுடன் ஆக்கப்பூர்வமான முறையில் வெற்றிகரமான பேச்சுவார்த்தையை நடத்தினார். இதற்கான சந்திப்பு 2023 ஜூலை 11 மற்றும் ஜூலை 12 அன்று லண்டனில் நடைபெற்றது. திருமதி ஹெலன் புட்லிகர் ஆர்ட்டியேடா, இஎஃப்டிஏ நாடுகளைச் சேர்ந்த மருந்து, இயந்திரங்கள் மற்றும் எலக்ட்ரானிக்ஸ் துறையினருடன் இந்தச் சந்திப்பில் பங்கேற்றார்.
வர்த்தக மற்றும் பொருளாதார கூட்டுச் செயல்பாட்டு ஒப்பந்தம்  தொடர்பான பேச்சுவார்த்தைகளை விரைவாக நிறைவு செய்யும் நோக்கில் திரு பியூஷ் கோயல் மற்றும் திருமதி ஹெலன் புட்லிகர் ஆர்ட்டியேடா இடையிலான கலந்துரையாடல்கள் அமைந்தன. இந்தியாவுக்கும் இஎஃப்டிஏ-வுக்கும் இடையே நியாயமான, பரஸ்பர நன்மை பயக்கும் மற்றும் விரிவான வர்த்தக ஒப்பந்தத்தை ஏற்படுத்துவதே இந்தப் பேச்சுவார்த்தையின் முக்கிய நோக்கமாகும்.
கடந்த சில மாதங்களில், இந்தியாவும் இஎஃப்டிஏ-வும் தங்கள் ஒத்துழைப்பைத் தீவிரப்படுத்தியுள்ளன. இது வர்த்தக மற்றும் பொருளாதார கூட்டுச் செயல்பாட்டு ஒப்பந்தம்  தொடர்பான பேச்சுவார்த்தைகளில் விரைவான உடன்பாட்டை எட்டுவதற்கான இரு தரப்பினரின் உறுதிப்பாட்டை எடுத்துக்காட்டுகிறது. லண்டனில் நடந்த சந்திப்பு இந்த உறுதிப்பாட்டை மேலும் வலுப்படுத்தியுள்ளது. இரு தரப்பும் இறுதி ஒப்பந்தத்தை நோக்கி முன்னேறுவதற்கான வலுவான விருப்பத்தை வெளிப்படுத்தியுள்ளனர். இந்த சந்திப்பின் போது ஏற்பட்ட முன்னேற்றம் குறித்து அமைச்சர் திரு பியூஷ் கோயல் தமது திருப்தியை வெளிப்படுத்தியுள்ளார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 213.01 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 213.01 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.04 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 56,745 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.13 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.68 சதவீதமாக உள்ளது. கடந்த 24 மணி நேரத்தில் 9,651 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,38,65,016.
இந்தியாவில் கடந்த 24 மணி நேரத்தில் 7,219 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,64,886 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.68 கோடி  வாராந்திரத் தொற்று 2.42 சதவீதமாக உள்ளது. தினசரித் தொற்று விகிதம் 1.98 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1856458
விவசாயத்துறை அமைச்சகம்
பிரதமரின் பயிர் காப்பீட்டுத் திட்டம் குறித்து நாடு முழுவதும் உள்ள விவசாயிகளிடம் காணொளி மூலம் மத்திய வேளாண் அமைச்சர் உரையாற்றுகிறார்
நாட்டின் 75-வது விடுதலைப் பெருவிழா கொண்டாட்டங்களின் ஒரு பகுதியாக நடை பெற்று வரும் “விவசாயிகளின் பங்களிப்பிற்கு முன்னுரிமை என்ற விழிப்புணர்வுப் பிரச்சாரத்தின்” கீழ் இன்று நடைபெற்ற பிரதமரின் பயிர் காப்பீட்டுத் திட்டத்தின் சிறப்பு நிகழ்ச்சியில் மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் பங்கேற்றார். இந்த சிறப்பு நிகழ்ச்சியில் நாடு முழுவதிலும் இருந்து 1 கோடிக்கும் மேற்பட்ட விவசாயிகள் கலந்து கொண்டனர்.
பயிர் காப்பீடு குறித்த இந்நிகழ்ச்சியில் நாடு முழுவதும் உள்ள விவசாயிகளிடம் உரையாற்றிய மத்திய வேளாண் அமைச்சர் திரு நரேந்திர சிங் தோமர், பிரதமரின் பயிர் காப்பீட்டுத் திட்டத்தின்  மூலம் விவசாயிகள் பயனடைந்துள்ளதாகவும், ஏராளமான விவசாயிகள் இந்தத் திட்டத்தில் இணைந்துள்ளதாகவும் தெரிவித்தார். பிரதமரின் பயிர் காப்பீட்டுத் திட்டத்தின் கீழ் 2016-ம் ஆண்டு முதல் 2021-ம் ஆண்டு வரை ஆண்டுதோறும் சுமார் 5.5 கோடி விவசாயிகள் பயிர்க் காப்பீட்டிற்கு விண்ணப்பித்ததாகவும், தற்போது வரை சுமார் 21000 கோடி ரூபாய் பிரீமியம் வசூல் செய்யப்பட்டுள்ளதாகவும் கூறினார். மேலும் விவசாயிகள் 1.15 லட்சம் கோடி ரூபாய்க்கும் அதிகமான காப்பீட்டுத் தொகையை கோரிக்கையாகப் பெற்றுள்ளனர். பல்வேறு இயற்கை பேரிடர்களால் ஏற்படும் பயிர் இழப்புகளுக்கு எதிராக நாட்டின் விவசாயிகளுக்கு நிதி பாதுகாப்பை வழங்குவதில் பிரதமரின் பயிர் காப்பீட்டுத் திட்டம் மிக முக்கிய பங்கு வகிப்பதாக அவர் தெரிவித்தார். விவசாயிகள் மற்றும் மாநிலங்கள் இத்திட்டத்தின்  கீழ் காப்பீடு செய்ய முன் வர வேண்டும் என்று அவர் வலியுறுத்தினார். இத்திட்டத்தின் கீழ் பயனடைந்தவர்கள் பயிர் காப்பீட்டின் பாதுகாப்புக் கவசம் குறித்து எடுத்துரைக்குமாறு அவர் கேட்டுக் கொண்டார்.
விவசாயிகளின் வருவாயை அதிகரிப்பதில் மத்திய அரசு உறுதிபூண்டுள்ளதாக அமைச்சர் தெரிவித்தார். விவசாயிகளின் நலனுக்காக மத்திய அரசு செயல்படுத்தி வரும் பல்வேறு திட்டங்களை எடுத்துரைத்த அவர், விவசாயிகள் பிரதமரின் கிசான் திட்டத்தின் கீழ் பதிவு செய்து, வேளாண் கடன் அட்டையை  பயன்படுத்திக் கொள்ளுமாறு வலியுறுத்தினார். இதன் மூலம் கடன் கொடுப்பவர்களின் பிடியில் இருந்து அவர்களை விடுவிக்கும் என்றார். விவசாயிகள் உழவர் உற்பத்தியாளர் அமைப்புகளில்  சேரவும், தங்கள் விளைபொருட்களை சந்தைப்படுத்த e-NAM இணையதளத்தில் பதிவு செய்யவும் அமைச்சர் வலியுறுத்தினார். வேளாண் உள்கட்டமைப்பு நிதியின்  உதவியுடன் பண்ணை உள்கட்டமைப்பு வசதிகளை எவ்வாறு உருவாக்குவது என்பது குறித்தும், இது சிறு விவசாயிகளுக்கு எவ்வாறு பயனளிக்கும் என்பதையும் அமைச்சர் விளக்கினார். விவசாயிகளை ஒருங்கிணைந்த பண்ணையத்தில் ஈடுபடவும், மீன்வளம் மற்றும் பால் பண்ணையை ஆகியவற்றின் மூலம் தங்கள் வருமானத்தை அதிகரிக்கவும் ஊக்குவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820620